alibayram/wikipedia-40-langs huggingface dataset:
Marcin Bylica z Ilkusza

Marcin Bylica z Ilkusza vagy magyarosan Ilkusi Márton, Olkuszi Bylica Márton (Marcin Bylica, Marcin z Olkusza, Martin von Olkus, Martinus Bylica de Olkus néven is ismert) (1433 körül – Buda, 1493): lengyel matematikus, csillagász, asztrológus.

Életútja 
1452-ben elvégezte a krakkói egyetemet, majd megismerkedett Martinus Rex de Zorawice híres asztrológussal, aki tanítványává fogadta. 1461-ben európai útra indult. Első útja Bologna városába vezetett, ahol az egyetemen asztrológiát tanított. 1464-ben Rómában találkozott Regiomontanusszal.

1465 után Vitéz János bemutatta Mátyás királynak és Regiomontanusszal együtt tanárrá nevezték ki a pozsonyi egyetemen. Amikor Vitéz János esztergomi érsek az Academia Istropolitana pozsonyi egyetem ügyeit elrendezte, a király tőle kért tanácsot az egyetem megnyitásának alkalmas időpontjára. Elkészítette a horoszkópot (amely a Ptolemaiosz-féle Almagest Corvinában látható), a tudósok bolygója, a Mercurius delelési pontjának kijelölésével. A horoszkópon a következő felirat olvasható: „Figura Coeli hora Institutionis Universitatis Histropolitane. Anno domini 1467.” („Csillagállás a pozsonyi egyetem megalapításának órájában.”)

1467 után udvari asztrológus lett; a király papi javadalmakat adományozott neki. 1468-ban Pozsonyban írta meg Indicium de Cometa quí apparuit anno 1468 in civitate Histropolitana (Bizonyságtétel az 1468-ban, Pozsonyban megjelent üstökösről) c. munkáját. Ugyan ebben az évben Mátyás király Csehország ellen folytatott hadjáratot. Mivel Pozsonyban, az egyetemen tartózkodott, Mátyás hazarendelte, tudni akarta, hogy elérkezett-e az idő a hadjárat megindításához. 1469-ben közreműködött Regiomontanus Tabulae directionum című munkájának elkészítésében. 1470-től egyes okmányokon „budai plébánosként” szerepel, ugyanis két főesperességen kívül még három egyházjavadalmat kapott, öt éven keresztül. 1485-ben, Bécs ostrománál a király szintén kikérdezte csillagjósait. Ilkus is köztük volt és az egész hadjárat alatt Mátyás király mellett maradt. 1487 után már „arcium et sacrae theologiae professzor” („bölcsészeti és teológiai doktor”) néven szerepel, a budai egyetemen tanít, amellyel Mátyásnak nagy tervei voltak. A tanításban és a tantárgyakban reformot akart megvalósítani.

Mátyás halála után nem tért vissza Lengyelországba, Budán maradt, itt is halt meg.

Hagyatéka 
Hazájáról nem feledkezett meg. Sok könyvet, kéziratot ajándékozott a krakkói egyetemnek, végrendeletben műszereket - köztük a címerével ellátott asztrolábiumot (1480) - is hagyott az egyetemre.
Munkái legnagyobbrészt kéziratban maradtak és szétszóródtak. Nagy részük (többek között Corvin János horoszkópja) Krakkóban az egyetemen és Münchenben található.

Jegyzetek

Források 
  Zolnay László: Ünnep és hétköznap a középkori Budán. Bp., Corvina, 1975.

További információk 
 AstroWikipedia (lengyel)

Jagelló Egyetem hallgatói, oktatói
Lengyel csillagászok
Asztrológusok
Lengyel matematikusok
Magyar–lengyel kapcsolatok
Krakkóiak
Budaiak
Pozsonyiak
Az 1430-as években született személyek
1493-ban elhunyt személyek
Juliánusz

A Juliánusz latin eredetű férfinév, jelentése: a Julius nemzetséghez tartozó.  Női párja: Julianna.


Rokon nevek
 Julián: a Juliánusz rövidülése. 
Júliusz

Gyakorisága
Az 1990-es években a Juliánusz és a Julián szórványos név, a 2000-es években nem szerepel a 100 leggyakoribb férfinév között.

Névnapok
Juliánusz, Julián
 január 9. 
 március 8. 
 május 22.

Híres Juliánuszok, Juliánok
 Ágoston Julián Imre ciszterci szerzetes, író, költő
 Julian Draxler német labdarúgó
 Julian Huxley biológus
 Julian Jenner holland labdarúgó
 Julian McMahon ausztrál színész
 Julian Schieber német labdarúgó
 Julian Schwinger Nobel-díjas fizikus
 Julián Simón spanyol motorversenyző
 Julian Weigl német labdarúgó
 Julianus barát magyar Domonkos-rendi szerzetes

Jegyzetek

Magyar keresztnevek (J)
Férfikeresztnevek (J)
Latin eredetű magyar férfikeresztnevek
Júnó

A Júnó latin  eredetű női név, mely Juno istennő nevéből származik. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 február 6. 
 június 1.

Híres Júnók

Jegyzetek

Magyar keresztnevek (J)
Női keresztnevek (J)
Latin eredetű magyar női keresztnevek
Jusztin

A Jusztin latin eredetű férfinév, mely a Jusztusz név továbbképzett Justinus alakjából ered, jelentése:  igazságos, igaz (ember).  Női párja: Jusztina.


Rokon nevek
 Jusztusz: a Jusztin eredeti alakja.
 Dzsasztin: a Jusztin angol alakváltozatának a Justinnak a magyar változata.

Gyakorisága
Az 1990-es években a Jusztin és a Jusztusz szórványos név, a 2000-es években nem szerepelnek a 100 leggyakoribb férfinév között.

Névnapok
Jusztin:
 április 14. 
 június 1. 
 június 16. 
 július 18. 
Jusztusz:
 július 14.
 augusztus 6.
 október 18.
 november 10.

Idegen nyelvű változatai 
 Justin (angol)

Híres Jusztinok, Jusztuszok
 Justin Chatwin kanadai színész
 Justin Gatlin amerikai atléta
 Justin Hoyte labdarúgó
 Justin Kirk amerikai színész
 Justin Long amerikai színész
 Justin Timberlake amerikai énekes
 Justin Wilson angol autóversenyző
 Justin Bieber kanadai énekes
 Kocsisovszky Jusztin (1817–1871) színész, színigazgató, honvédszázados.
 Serédi Jusztinián (1884-1945) bencés szerzetes, tudós, egyházjogász, érsek, bíboros, hercegprímás.

Uralkodók

 I. Justinianus bizánci császár
 II. Justinianus bizánci császár

Egyéb személyek 

 Szent Jusztinusz vértanú

Jegyzetek

Magyar keresztnevek (J)
Férfikeresztnevek (J)
Latin eredetű magyar férfikeresztnevek
Jusztina

A Jusztina a latin Justinus (magyarul Jusztin) női párja. 


Rokon nevek
 Jusztínia: a Jusztina alakváltozata, valamint a latin Justinianus név női párja.

Gyakorisága
Az 1990-es években a Jusztina igen ritka, a Jusztínia szórványos név volt, a 2000-es években nem szerepelnek a 100 leggyakoribb női név között.

Névnapok
Jusztina:
 június 16. 
 szeptember 26. 
 szeptember 28. 
Jusztínia:
 július 16. 
 szeptember 26. 
 szeptember 28.

Híres Jusztinák, Jusztíniák
 Egervári Jusztina költőnő
 Justine Henin belga teniszezőnő
 Justyna Kowalczyk lengyel sífutónő

Jegyzetek

Magyar keresztnevek (J)
Női keresztnevek (J)
Latin eredetű magyar női keresztnevek
Jack the Stripper

Jack the Stripper (magyarul kb. „Vetkőztető(s) Jack”) egy ismeretlen személyazonosságú sorozatgyilkos közkeletű „beceneve”, aki az 1964–1965 között elkövetett úgynevezett londoni „pucér” gyilkosságokat hajtotta végre, egyes források szerint összesen négy, mások szerint öt fiatal nőt ölt meg. A név Jack the Ripper (Hasfelmetsző Jack) nevének elferdítése.

Elkövetési mód 

Az áldozatai, akárcsak ismertebb kollégájáéi, prostituáltak voltak, akiknek csupasz holttestét a Temze folyóba dobta, vagy más London környéki helyeken rejtette el. Gyilkosságait egy városi legenda szerint meglehetősen különös módon, orális szex közben hajtotta végre, péniszével fullasztva meg az örömlányokat.

Gyanúsítottak 

Akárcsak Hasfelmetsző Jack esetében, eme sorozatgyilkos rémtettei sem a hatóságok közbeavatkozása nyomán, hanem maguktól maradtak abba, és a rendőrség sosem tudta felderíteni a kilétét. Donald Rumbelow, bűnügyi író feltételezése szerint ez a titokzatos gyilkos egy olyan fiatalember lehetett, aki körülbelül akkor lett öngyilkos, amikor a gyilkosságok abbamaradtak. Bár sohasem találtak kétségbevonhatatlan tárgyi bizonyítékokat, amelyek alapján egyértelműen ki lehetne jelenteni, hogy biztosan ő volt a gyilkos, a családja érthetetlennek találta a fiatalember öngyilkosságát, akinek a titokzatos búcsúüzenetében csupán ennyi állt: „nem tudtam tovább elviselni a rám nehezedő terhet”.

Egy 2005-ben megjelent könyv a brit ökölvívót, Freddie Millst hozta összefüggésbe a gyilkosságokkal, de ezt a feltételezést jelentős bizonyítékokkal nem támasztották alá.

Filmek 

Alfred Hitchcock Téboly (Frenzy) című 1972-es mozifilmjének alapötletét részben ezekre a londoni pucér gyilkosságokra alapozta, bár az elkészült mű csak lazán kötődik a tényleges eseményekhez.  1972-ben magáról a gyilkosról forgatott egy spanyol-olasz horrorfilmet José Luis Madrid Jack el destripador de Londres címmel, de ugyanúgy nem pontos az eseményeket illetően.

Jegyzetek 

Azonosítatlan sorozatgyilkosok
Brit sorozatgyilkosok
Mali Tabor

Mali Tabor (régi magyar nevén Kis-Tábor) falu Horvátországban Krapina-Zagorje megyében. Közigazgatásilag Hum na Sutlihoz tartozik.

Fekvése 
Krapinától 15 kilométerre északnyugatra, községközpontjától  3 kilométerre nyugatra fekszik.

Története 
Várkastélya a 15. század második felében, valószínűleg 1490 körül épült. Írásos forrás 1511-ben "Kys Thabor" alakban említi először. Első ismert birtokosa 1497-ben Corvin János volt, ezután özvegye Frangepán Beatrix által 1504-től Brandenburgi Györgyé, majd 1524-től 1793-ig a Rátkay családé. Ekkor az utolsó Rátkay unokaöccse Wintershoffen József báró örökölte meg. Később házasság révén a Jellasicsoké, majd az ír származású Kavanaghoké, akiknek utódai egészen a II. világháborúig birtokolták. A várkastélyt a 18. és 19. században főúri kastéllyá építették át. Az egykori zárt belsőudvaros épületből mára két szárny, három saroktorony és a kapuvédmű maradt.

A falunak 1857-ben 267, 1910-ben 339 lakosa volt. A trianoni békeszerződésig Varasd vármegye Pregradai járásához tartozott. 2001-ben 370 lakosa volt.

Nevezetességei 
Kistábor (Mali Tabor) várkastélya a falu mellett egy 338 méter tengerszint magasságú fennsíkon található. Eredetileg téglalap alakú vár volt, négy sarkán védőtornyokkal. A török veszély megszűnése után 18. században kétszárnyú barokk kastéllyá építették át, sarkain hengeres tornyokkal. Keleti szárnyát a 19. században utólag építették, ezért a keleti homlokzaton levő északkeleti védőtorony elvesztette funkcióját és díszítő elemmé vált. Az eredeti várkastélyból mára három saroktorony maradt fenn, a negyedik csak részben áll. Megmaradt még két lakószárny és egy kapuvédőmű a kapu védelmére. A kastély mai formájában kétszintes épület, a belső homlokzatán árkádíves folyosóval. Jelenleg üresen áll, állaga napról napra folyamatosan romlik. 
Szűz Mária tiszteletére szentelt temploma a 15. században épült. A 17. és 18. században bővítették és barokk stílusban építették át. 1679-től plébániatemplom lett. Ez összefügg azzal a ténnyel, hogy az uradalmi központ Orbolcról ekkortájt került Kistáborba, így a plébániatemplomnak is a központ közelében kellett lennie. A templom egyhajós épület sokszögzáródású szentéllyel, harangtornya a bejárat felett emelkedik. Amikor a templomot barokk stílusban építették át a zömök torony is új barokk toronysisakot kapott. Főoltára felett egykori kegyurainak, a Rátkayaknak a címere látható. Sírboltjában a Rátkayak, a Bencsicsek és Vukmanicsok sírjai találhatók. Jellegzetesen barokk stílusúak az öt oltár, a szószék, az orgona és a szentély freskói. A templomot a híres horvát egyházi festő Ivan Ranger tanítványa Anton Lerchinger festette ki. Körülötte még ma is láthatók a védőfalak.

További információk 
Hum na Sutli község hivatalos oldala
Védelmi építmények a Sutla-folyó mellékén
Humski forum – a kastély leírása
A kastély története a Zagorje turisztikai oldalán

Jegyzetek 

Károlyváros megye települései
Pánik

A pánik olyan érzelmi állapot, amiben a menekülési kényszer felülbírálja a józan észt. A pánik gyakran bekövetkezik például  katasztrófa vagy fóbiás reakciót kiváltó helyzetek során. A pánik hatása alá került személy kizárólag az adott helyzetből való meneküléssel foglalkozik, közben a saját maga és mások testi épségét is veszélyeztetheti. 

A vészkijáratok tervezésénél és elhelyezésénél az építészek gyakran szimulált pánikhelyzet segítségével próbálják eldönteni, hogy valódi vészhelyzet esetén minél több pánikba esett ember hogyan juthat minél hamarabb biztonságba.

Ilyenkor nem tartjuk be a viselkedési normákat, és az egyéni viselkedés sokszor függ mások viselkedésétől.

A szót a pszichológiában és a szociológiában is használják a kétségbeesett cselekvés szinonimájaként ("kapuzárási pánik", "kapunyitási pánik", "tőzsdepánik" stb. – lásd még hisztéria).

A szó eredete 
A pánik szó valószínűleg a görög mitológiai Pán isten nevéből származik, aki állítólag képes volt rémületet kelteni a pártfogoltjai ellenségeinek szívében.

További információk 
 A pánik – drimmun.com
 Pánik.lap.hu - linkgyűjtemény

Kapcsolódó szócikkek 
 Pánikroham

Panik
Lucius Aelius Stilo Praeconinus

Lucius Aelius Stilo Praeconinus (Kr. e. 156 körül – Kr. e. 76 körül) lovagrendű római szónok és az egyik első római grammatikus volt. Praeconinus utónevét onnan kapta, hogy apja praeco (kikiáltó) volt; a Stilo nevet pedig írásaival érdemelte ki. A politika terén az arisztokratikus optimata párt híve volt, Kr. e. 100-ban követte a Saturninus által száműzetésbe küldött Quintus Caecilius Metellus Numidicust Rodoszra, és kétségkívül a következő évben vele együtt tért vissza onnan Rómába.

Stilo nem vett részt a közéletben, nem tartott beszédeket, pusztán tanította a retorikát, illetve mások (Metellus, Quintus Caepio, Quintus Pompeius Rufus, Cotta) számára írt beszédeket, megélhetését e két tevékenységből fedezte. Coelius Antipater neki ajánlotta történeti munkáját, Cicero pedig említést tesz arról egy helyen, hogy fiatal korában még hallotta őt szónokolni. Kitűnő ismerője volt úgy a latin, mint a görög irodalomnak, őt tekintik a latin irodalomtudomány első jeles képviselőjének. Elsősorban a régi latin irodalmat tanulmányozta. Kísérletet tett az ólatin Carmina Sularia homályos szövegének megfejtésére az „Interpretatio carminum saliorum” (A Carmina Sularia magyarázata) című munkájában, másik jelentős műve az „Index comoediarum Plautinarum” (Plautus komédiáinak jegyzéke), melyben Plautus 25 komédiáját fogadta el hitelesnek. Kommentárokat írt a XII táblás törvényhez, valamint  a Saliusok énekeihez. Művei sajnos néhány töredék kivételével elvesztek. Egyesek szerint a Caius Herenniushoz írt, Cicero neve alatt fennmaradt beszéd az ő alkotása.

Források

Ókori római nyelvészek
Ókori római szónokok
Az i. e. 150-es években született személyek
Az i. e. 70-es években elhunyt személyek
Kájusz

A Kájusz a latin Gaius névből származik, ami esetleg egy örül, örvendezik jelentésű szóból ered. 


Gyakorisága 
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok 
 február 5. 
 április 22.

Híres Kájuszok 

 Caius Iulius Caesar, római hadvezér, államférfi, történész, a római császárság intézményének előkészítője

Jegyzetek 

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Kál (keresztnév)

A Kál török eredetű régi magyar személynév, jelentése: (meg)marad vagy öregember. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 november 8.

Híres Kálok
Kál: Bulcsú harka apja.

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Kála (keresztnév)

A Kála női név újabb keletű névalkotás a kalla virágnév ejtésváltozatából. 


Gyakorisága
Az 1990-es években egyedi név volt, a 2000-es évek első évtizedében nem szerepel a 100 leggyakoribb női név között.

Névnapok
ajánlott névnap:
 augusztus 1.

Jegyzetek

Magyar keresztnevek (K)
Női keresztnevek (K)
Magyar eredetű magyar női keresztnevek
Káldor (keresztnév)

A Káldor férfinév Vörösmarty Mihály névalkotása a A két szomszédvár című eposzban. Eredete ismeretlen, egyes feltevések szerint a kaldeus néptörzs nevéből származik. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 19. 
 augusztus 27.

Híres Káldorok
 Káldor, kitalált szereplő Vörösmarty Mihály Két szomszédvár című eposzban

Jegyzetek

Magyar keresztnevek (K)
Férfikeresztnevek (K)
Ismeretlen eredetű magyar férfikeresztnevek
Irodalmi névadási eredetű magyar férfikeresztnevek
Káleb

A Káleb héber eredetű férfinév, jelentése bizonytalan, talán: kutya vagy elutasító. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 október 13.

Híres Kálebok

Jegyzetek

Magyar keresztnevek (K)
Férfikeresztnevek (K)
Héber eredetű magyar férfikeresztnevek
Kalliszta

A Kalliszta görög eredetű női név, Kallisztó nimfa nevéből származik, jelentése: a legszebb. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 február 6. 
 április 25. 
 május 11. 
 szeptember 2.

Híres Kalliszták

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Kámea (keresztnév)

A Kámea újabb keletű névalkotás az olasz eredetű kámea szóból, aminek a jelentése: domborúan vésett ékkő. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 március 3. 
 május 18. 
 július 18.

Híres Kámeák

Jegyzetek

Magyar keresztnevek (K)
Női keresztnevek (K)
Olasz eredetű magyar női keresztnevek
Kamélia (keresztnév)

A Kamélia újabb keletű névalkotás a kamélia virágnévből, ami Kamel (Camellus) botanikus nevéből ered. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 augusztus 3. 
 szeptember 16.

Híres Kaméliák

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Kandid



A Kandid a latin Candidus név rövidülése, jelentése fehér, fénylő, ragyogó.  Női párja: Kandida.

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 10.

Híres Kandidok

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Kandida

A Kandida a Kandid férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 március 10. 
 augusztus 29. 
 október 22.

Híres Kandidák

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Kanut

A Kanut északi germán eredetű Knud, Knut név latinosított formájából származik, jelentése: előkelő származású. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 19. 
 július 10.

Híres Kanutok
 Nagy Kanut király
 Szent Kanut
 Kende Kanuth
 Mikosevics Kanut Emil (1860-1916) jogász, ügyvéd, Bács-Bodrog vármegye főügyésze, országgyűlési képviselője, szegedi királyi közjegyző.

Jegyzetek

Magyar keresztnevek (K)
Férfikeresztnevek (K)
Germán eredetű magyar férfikeresztnevek
Kapisztrán

A Kapisztrán férfinév Kapisztrán Szent János nevéből származik, jelentése Capestrano faluból való. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 28. 
 október 23.

Híres Kapisztránok

Jegyzetek

Magyar keresztnevek (K)
Férfikeresztnevek (K)
Olasz eredetű magyar férfikeresztnevek
Kaplony (keresztnév)

A Kaplony török eredetű régi magyar személynév, jelentése tigris. Eredetileg összetétel, kap (megfog, elkap) és -lan (ragadozók utótagja, lásd oroszlán).


Rokon nevek
 Kaplon: a Kaplony alakváltozata.

Gyakorisága
Az 1990-es években a Kaplony és a Kaplon szórványos név volt, a 2000-es években nem szerepelnek a 100 leggyakoribb férfinév között.

Névnapok
Kaplony, Kaplon
 január 12.

Híres Kaplonyok, Kaplonok

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Karácson

A Karácson magyar eredetű férfinév, a karácsony ünnep nevéből ered. Egykor valószínűleg azok a gyerekek kapták, akik karácsonykor születtek. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 május 13. 
 december 18. 
 december 25.

Híres Karácsonok

Jegyzetek

Magyar keresztnevek (K)
Férfikeresztnevek (K)
Magyar eredetű magyar férfikeresztnevek
Régi magyar férfi személynevek
Karion

A Karion görög eredetű férfinév, jelentése: Karia (ókori kisázsiai) tartományból való. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 12.

Híres Karionok

Jegyzetek

Magyar keresztnevek (K)
Férfikeresztnevek (K)
Görög eredetű magyar férfikeresztnevek
Karitász (keresztnév)

A Karitász latin eredetű női név, jelentése: felebaráti szeretet, emberszeretet. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 július 3. 
 július 4.

Híres Karitászok

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Kármin (keresztnév)

A Kármin újabb keletű névadás a kármin festék- és színnévből. Ez a szó arab eredetű, és francia közvetítéssel terjedt el Európában, jelentése bíborpiros. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
ajánlott névnap
 július 16.

Híres Kárminok

Jegyzetek

Magyar keresztnevek (K)
Női keresztnevek (K)
Arab eredetű magyar női keresztnevek
Kartal (keresztnév)

A Kartal török eredetű régi magyar férfi személynév, jelentése: sas. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 23.

Híres Kartalok
Mészáros Kartal színész, 2017 óta Óbarok polgármestere

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Keled

A Keled régi magyar személy- és nemzetségnév. Az eredete bizonytalan, lehet, hogy a német Klett, Klette személynévből való, aminek a jelentése göndör (hajú). 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 15. 
 május 1.

Híres Keledek

Jegyzetek

Magyar keresztnevek (K)
Férfikeresztnevek (K)
Ismeretlen eredetű magyar férfikeresztnevek
Német eredetű magyar férfikeresztnevek
Kemenes

A Kemenes férfinév a régi magyar Keminüs személynévből származhat, ami egy szláv szónak a magyar kicsinyítőképzős alakja. A szláv szó jelentse kő. Azonban valószínű, hogy a mai Kemenes nevet egy földrajzi névből újították fel. Ennek az eredete és jelentése is hasonló: köves, kavicsos. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 21.

Híres Kemenesek

Jegyzetek

Magyar keresztnevek (K)
Férfikeresztnevek (K)
Szláv eredetű magyar férfikeresztnevek
Kenese

A Kenese régi magyar személynév, szláv eredetű, a jelentése a kenézé, a vezéré, a hercegé. 


Rokon nevek
Kenéz

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 február 15. 
 július 10. 
 december 13.

Híres Kenesék

Egyéb Kenesék

Földrajzi névben
 Balatonkenese

Jegyzetek

Magyar keresztnevek (K)
Férfikeresztnevek (K)
Szláv eredetű magyar férfikeresztnevek
Régi magyar férfi személynevek
Kerecsen

A Kerecsen régi magyar személynév, a jelentése kerecsen, ami egy sólyomféle ragadozómadár. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 december 5. 
 december 20.

Híres Kerecsenek

Jegyzetek

Magyar keresztnevek (K)
Férfikeresztnevek (K)
Szláv eredetű magyar férfikeresztnevek
Régi magyar férfi személynevek
Kasszandra (keresztnév)

A Kasszandra görög eredetű női név, mely a görög mitológiában szereplő jósnő nevéből származik. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 február 6. 
 április 25. 
 szeptember 2.

Híres Kasszandrák

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Kasszián

A Kasszián latin eredetű férfinév, jelentése: a Cassius nemzetséghez tartozó férfi. A nemzetségnév a latin cassus szóból származik, aminek a jelentése üres, hiú. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 augusztus 13.

Híres Kassziánok
 Szent Kasszián vértanú († 303 körül)
 Boldog Kasszián kapucinus vértanú († 1638. augusztus 7.)

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Kasztor (keresztnév)

A Kasztor görög eredetű férfinév, jelentése: önmagát kitüntető. A latin castor szó jelentése hód. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 július 7. 
 november 8.

Híres Kasztorok
Castor (és Pollux). Zeusz és Léda fiai. Az ikrek csillagkép két legfényesebb csillaga.

Jegyzetek

Magyar keresztnevek (K)
Férfikeresztnevek (K)
Latin eredetű magyar férfikeresztnevek
Katapán

A Katapán bizánci görög eredetű régi magyar személynév és nemzetségnév, jelentése: feljebbvaló (A kapitány szóval azonos eredetű). 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 március 28. 
 október 23.

Híres Katapánok

Jegyzetek

Magyar keresztnevek (K)
Férfikeresztnevek (K)
Görög eredetű magyar férfikeresztnevek
Kelli

A Kelli kelta eredetű női név, jelentése: harcos nő. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 július 8.

Híres Kellik
 Kelly Clarkson énekesnő
 Kelly Rowland énekesnő
 Kelly Osbourne brit énekesnő
 Kelly Preston amerikai színésznő
 Kelly Overett brit énekesnő és táncosnő (Cappella)

Jegyzetek

Magyar keresztnevek (K)
Női keresztnevek (K)
Kelta eredetű magyar női keresztnevek
Kelvin (keresztnév)

A Kelvin ír eredetű férfinév, jelentése: keskeny folyó vidékéről származó.''


Gyakorisága
Az 1990-es években a Kelvint nem lehetett anyakönyvezni, a 2000-es években nem szerepel a 100 leggyakoribb férfinév között.

Névnapok
 június 3.

Híres Kelvinek 
 Lord Kelvin

Jegyzetek

Külső hivatkozások
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (K)
Férfikeresztnevek (K)
Kelvin

Ez a szócikk a mértékegységről szól. A keresztnév a Kelvin (keresztnév) szócikkben található.

A kelvin (jele: K) a hőmérséklet SI-egysége, a hét SI-alapegység egyike. Két faktor határozza meg: a nulla kelvin az abszolút nulla fok (amikor a molekulák már nem végeznek hőmozgást), és az egy kelvin különbség a víz hármasponti hőmérsékletének 1/273,16-od része. A Celsius hőmérsékleti skála jelenleg a Kelvin-skála által definiált, csak a 0 °C a 273,15 kelvinhez tartozik, mely nagyjából a víz olvadáspontja normálállapotban. A kelvin új definíciója számára meghatározták a Boltzmann-állandó lehető legpontosabb értékét.

A kelvint a brit fizikus, Lord Kelvin tiszteletére nevezték el, aki bárói nevét a Glasgow-i Egyetem területén keresztülfolyó Kelvin folyóról kapta.

A 26. Általános Súly- és Mértékügyi Konferencia 2018 novemberében megváltoztatta a definícióját. A változtatás 2019 május 20-án lépett életbe. Ehhez rögzíteni kellett általános fizikai konstansként a Boltzmann-állandó értékét.

Tipográfiai és helyesírással kapcsolatos megegyezések 

A kelvin szót SI-egységként nagy K betűvel jelöljük, és nem tesszük elé a fok szót. Amikor a kelvint bevezették 1954-ben (10. Conférence Générale des Poids et Mesures (CGPM), Resolution 3, CR 79), akkor a „Kelvin-fokot” fogadták el, és °K alakban írták; a „fokot” 1967-ben hagyták el (13th CGPM, Resolution 3, CR 104).

A kelvin egység jele mindig nagybetű és sohasem dőlt. Mint minden SI-egység esetén, a számérték és az egység között egy szóköz található.

A Unicode-ban megtalálható a „Kelvin-jel”:  U+212A (8490) (böngészőben így látszik: K), mégis jobb a U+004B (75) (K) közvetlen használata.

Konverziós faktorok

Celsius-fok és kelvin 
A Celsius hőmérsékleti skálát most a kelvin segítségével definiáljuk, ahol 0 °C megfelel 273,15 kelvinnek.

, illetve gyakrabban használt jelöléssel: 

A Celsius-fokban és a kelvinben mért hőmérséklet-különbség megegyezik.

Kelvin és elektronvolt 

Bizonyos területeken, mint a plazmafizikában az elektronvolt (eV) hőmérsékleti egységként is használatban van. A konverzió a kB Boltzmann-állandó segítségével történik:

,
ahol e az elemi töltés és U a feszültség (jelenleg 1 V); a számlálóban a szorzat mértékegysége tehát volt × coulomb, V × C. A darab mértékegységet az SI nem jelöli. e az egy darab elektron töltése, kB az egy darab elemi egység energiája, egységnyi hőmérsékletváltozásra.

A hőmérsékleti skálák összehasonlítása

Jegyzetek

Források 
 1991. évi XLV. törvény 1. melléklete

Kapcsolódó szócikkek 
 Termodinamikai hőmérséklet

SI-alapegységek
Kende (keresztnév)

A Kende férfinév a régi magyar Kündü személynévből jött létre, ami egy ótörök méltóságnévből származik. Levédiában és Etelközben az ősmagyar törzsszövetség fejét nevezték így. 


Gyakorisága
Az 1990-es években szórványos név, 2005-ben a 97., 2007-2009-ben a 87-94. leggyakoribb férfinév volt.

Névnapok
 szeptember 1. 
 szeptember 25. 
 október 21.

Híres Kendék

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Kenéz (keresztnév)

A Kenéz régi magyar személynév, mely egy germán eredetű szláv méltóságnévből származik. A jelentése: vezér, fővezér, herceg, elöljáró. 


Rokon nevek
Kenese

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 19.

Híres Kenézek

Jegyzetek

Magyar keresztnevek (K)
Férfikeresztnevek (K)
Szláv eredetű magyar férfikeresztnevek
Régi magyar férfi személynevek
Keszi (keresztnév)

A Keszi török eredetű régi magyar személynév, ami egy törzsnévből származik, a jelentése: rész, darab, töredék. 


Rokon nevek
 Kesző: a Keszi származéka.

Gyakorisága
Az 1990-es években a Keszi és a Kesző szórványos név, a 2000-es években nem szerepelnek a 100 leggyakoribb férfinév között.

Névnapok
 január 12. 
 június 29.

Híres Keszik, Keszők
Kézai Simon (vagy Keszi Simon) a 13. századi Magyarország leghíresebb krónikása

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Régi magyar férfi személynevek
Ketel (keresztnév)

A Ketel török  eredetű régi magyar személynév, jelentése: állatot őrző, vezető vagy vezetékló. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
ajánlott névnap
 január 12.

Híres Ketelek

Jegyzetek

Magyar keresztnevek (K)
Férfikeresztnevek (K)
Török eredetű magyar férfikeresztnevek
Keve (keresztnév)

A Keve régi magyar személynév, ami a kő szónak a régi kev- (ma: köv-) tövéből származik, azaz a jelentése kövecske. 


Rokon nevek
Kövecs

Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 január 8. 
 február 22. 
 június 29.

Híres Kevék
 Keve vezér: hun vezér a 4. században.

Jegyzetek

Magyar keresztnevek (K)
Férfikeresztnevek (K)
Magyar eredetű magyar férfikeresztnevek
Régi magyar férfi személynevek
Kevin

A Kevin ír eredetű férfinév, jelentése: kellemes, jó születés vagy kedvesnek, csinosnak született. 


Gyakorisága
Az 1990-es év elejétől használatos Magyarországon, akkor ritka név volt, a 2000-es években a 35–45. leggyakoribb férfinév.

Névnapok
 június 3.

Híres Kevinek
 Kevin Ayers brit zenész
 Kevin Bacon amerikai színész
 Kevin Costner amerikai színész
 Kevin Davies angol labdarúgó
 Kevin De Bruyne belga labdarúgó
 Kevin Doyle ír labdarúgó
 Kevin DuBrow amerikai rockénekes és dalszerző
 Kevin Durant amerikai kosárlabdázó
 Kevin Federline amerikai színész
 Kévin Gameiro francia labdarúgó
 Kevin Hofland holland labdarúgó
 Kevin Keegan angol labdarúgó
 Kevin Kilbane ír labdarúgó
 Kevin Kline amerikai színész
 Kevin Kurányi német labdarúgó
 Kevin Magnussen dán autóversenyző
 Kevin Mirallas belga labdarúgó
 Kevin Nolan angol labdarúgó
 Kevin Phillips angol labdarúgó
 Kevin Smith amerikai forgatókönyvíró, színész
 Kevin Sorbo amerikai színész
 Kevin Spacey amerikai színész
 Kevin Strootman holland labdarúgó
 Kevin Jonas amerikai énekes, zenész
 Kevin Richardson amerikai, a Backstreet Boys énekese volt
 Kevin Volland német labdarúgó
Richter Kevin magyar lovas akrobata
 Kevin Garnett amerikai kosárlabdázó

Jegyzetek

Magyar keresztnevek (K)
Férfikeresztnevek (K)
Ír eredetű magyar férfikeresztnevek
Kiliána

A Kiliána a Kilián férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 július 8.

Híres Kiliánák

Jegyzetek

Magyar keresztnevek (K)
Női keresztnevek (K)
Kelta eredetű magyar női keresztnevek
Kilit

A Kilit görög eredetű férfinév,  Az Anaklétusz vagy Anaklét névváltozata.


Névnapok

Híres Kilitek
 Bél Kilit egri püspök 1224 és 1245 között, az Aranybulla megfogalmazója
 Gasparich Márk Kilit tábori lelkész, 1848–49-es szabadságharc utáni függetlenségi szervezkedések résztvevője és vértanúja

Jegyzetek

Források
 

Magyar keresztnevek (K)
Görög eredetű magyar férfikeresztnevek
Kimberli

A Kimberli angol eredetű női név, jelentése: a király rétjéről származó. 


Rokon nevek
 Kim: a Kimberli rövidülése.

Gyakorisága
Az 1990-es években a Kimberli és a Kim szórványos név volt, a 2000-es években nem szerepelnek a 100 leggyakoribb női név között.

Névnapok
Kimberli, Kim
 augusztus 3.

Híres Kimberlik, Kimek
 Kim Basinger, amerikai színésznő
 Kim Novak, amerikai színésznő

Jegyzetek

Magyar keresztnevek (K)
Női keresztnevek (K)
Angol eredetű magyar női keresztnevek
Kincső


A Kincső női név Jókai Mór alkotása A jövő század regénye című művében, bár ott helynévként szerepel, az elképzelt őshaza magyar formájú neve, aminek a kínai változata Jókai szerint Kin-Tseu. Ennek a névnek a forrása a Kingcsou (pinjin átírásban: Jīngzhōu; magyar népszerű átírásban: Csingcsou; kínaiul: 荆州) ókori kínai tartománynév. A helynévből a 20. században vált női név.

Gyakorisága 
Az 1990-es években igen ritka név, 2006 óta a 72-88. leggyakoribb női név.

Névnapok 
 február 1.
 július 24.

Híres Kincsők 
Takács Kincső

Jegyzetek 

Magyar keresztnevek (K)
Női keresztnevek (K)
Magyar eredetű magyar női keresztnevek
Irodalmi névadási eredetű magyar női keresztnevek
Kíra

A Kíra görög eredetű szláv név, a Círus férfinév szláv Kir változatának a női párja, aminek a jelentése úr, uralkodó. 


Rokon nevek
 Kira: a Kíra rövid i-vel írt változata.

Gyakorisága
Az 1990-es években a Kíra szórványos név volt, a Kira nem volt anyakönyvezhető, a 2000-es években a Kíra a 45-70. leggyakoribb női név, a Kira 2008-ban a 71. helyen állt, előtte nem szerepelt az első százban.

Névnapok
Kíra, Kira
 július 7. 
 augusztus 3.

Híres Kírák és Kirák
 Kira Kirillovna orosz nagyhercegnő, házassága révén formálisan Németország császárnéja és Poroszország királynéja
Vaclav Nyizsinszkij és Pulszky Romola idősebb lánya: Kyra
 , művésznevén . A Death Note című anime főszereplője. Itt a "Killer" (angolul gyilkos) japános kiejtése a "Kira".
 Kira, valódi nevén Terpszikhoré múzsa, a Xanadu című 1980-as musical fantasy film  Olivia Newton-John által alakított főhősnője.
 Kira Nerys őrnagy, majd ezredes, a Deep Space Nine űrállomás bajori összekötőtisztje a Star Trek: Deep Space Nine sorozatban. A Kira itt vezetéknévként szerepel, nem keresztnévként.

Érdekességek 
 Betűszóként a KIRA elnevezést viseli a Magyar Közút Zrt. által fenntartott, Magyarország teljes közút- és vasúthálózatát nyilvántartó, és más funkciókkal is rendelkező publikus adatbázisa; a betűk a Közlekedési Információs Rendszer és Adatbázis névből erednek (URL-je korábban kira.gov.hu volt, a 2021-ben történt névváltása óta https://kira.kozut.hu). A betűszó nyilvánvalóan nem függ össze szorosan a női névvel, de a kétségtelen hasonlatosságra az adatbázis létrehozói rá is erősítettek azzal, hogy annak logójául egy stilizált női arcot tettek meg.

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Szláv eredetű magyar női keresztnevek

pl:Kira
Antananarivo

Antananarivo (régebben Tananarive) Madagaszkár fővárosa, az azonos nevű megyében található. A hely nevének jelentése malagaszi nyelven: „Ezer ember városa” (arivo – „ezer”).

Fekvése 
A város a sziget közepén, a Központi-plató északi részén található, egy lényegében elérhetetlen kősziklás csúcson 1250–1450 m magasságban. Nyugat és dél felől az Ikopa folyó széles lapálya övezi, északi és keleti irányból sziklás dombok keretezik. Az ország legnagyobb városa, egyben adminisztratív, kommunikációs és gazdasági centruma.

Éghajlata 
A nagy tengerszint feletti magasság a város trópusi szavanna éghajlatát kellemessé, szélsőségektől mentessé teszi. Az évi középhőmérséklet 17,2 °C, a február a legmelegebb (19,9 °C), a leghűvösebb a július (13,3 °C). A csapadék nagyobb hányada november és április között hullik, az évi átlagos mennyiség 1360 mm és még a száraz évszakban is jut eső minden hónapra.

Története 
A várost 1625-ben alapították, és a Merina királyok királyságuk, Imerina központjává tették. A merinák hódító háborúi révén jelentősége fokozatosan növekedett és 1797-ben (vagy 1794-ben) lett az ország fővárosa. Az uralkodók közül kiemelkedik I. Radama. A franciák 1895-ben foglalták el a várost, és tették Madagaszkáron a gyarmati közigazgatás központjává és főkormányzói székhelyévé. Az ország 1960-ban kivívott függetlensége óta a város fejlődése felgyorsult, népessége rohamosan növekedett. Lakóinak többségét a malájokhoz közel álló merina etnikum teszi ki.
Függetlenségének újbóli kivívásakor a városra a Tananarive elnevezést is használták rövidebb ideig.

Gazdaság 
A városban és környékén főleg élelmiszereket, cigarettát és textilt állítanak elő. Jelentős a hagyományos rizshántolás, a hús-, a tej- és a konzervipar, a bőr- és cipőipar szerepe. Újabb keletű az autó-összeszerelés és a vegyészet. Az ország ipari termelésének több mint egynegyedét a főváros üzemei szolgáltatják. A keresők kétharmada a szolgáltatásban dolgozik.

Kultúra 

A városban található a Madagaszkári Egyetem, a Nemzeti Közigazgatási Főiskola, a Malgas Akadémia, a Tanárképző Főiskola és a Rural d'Ambatobe kollégium. Antananarivo számos könyvtára és múzeuma révén az ország szellemi életének központja.

Közlekedése 
A fővárosban öt országos főútvonal találkozik, amelyeken keresztül valamennyi nagyobb településsel összeköttetést teremthet. A két repülőtere közül a városközponthoz közelebb fekvő, óriásgépek fogadására is alkalmas korszerű Ivato elsősorban a nemzetközi forgalomban tölt be vezető szerepet. A város hegyes-völgyes domborzata nagyon megnehezíti a tömegközlekedést, amelyet autóbuszokkal bonyolítanak le. A sok keskeny utca forgalma többnyire egyirányú.

Látnivalók 
 a Rova (királynői palotaegyüttes), melynek építését 1650 körül, Andrianjaka merina király kezdte;
 a Manjakamiadana (a tulajdonképpeni királynői palota);
 a Manampisoa-palota;
 a merina királyok mauzóleumai.

Jegyzetek

Források 
 A világ fővárosai. Kossuth Könyvkiadó 1986. 

Madagaszkár települései
Afrikai fővárosok
Szarkazmus

A szarkazmus gúnyos, ellenséges stílus. Gyakran iróniával párosul és/vagy jellegzetes hanghordozás kíséri.

Eredet 

Oscar Wilde a szellemesség legalacsonyabb rendű formájának nevezte. 1983-ban Leonard Rossiter megjelentetett egy könyvet ezzel a címmel (The Lowest Form of Wit, ), ami tartalmazza a szarkazmus történetét, szabályait, és sok szarkasztikus vagy annak vélt idézetet híres emberektől.

Használat 
A szarkazmust gyakran összekeverik az iróniával. Az irónia azt jelenti, hogy a szöveg szó szerinti értelme és a tényleges, a beszélő szándéka szerinti értelme ellentétes; a szarkazmus pedig azt, hogy a beszélő szándéka valakinek vagy valaminek a gúnyolása, vicctől, humortól mentesen. Irónia szarkazmus nélkül éppúgy lehetséges, mint szarkazmus irónia nélkül.

A szarkazmust a cinizmussal is gyakran összekeverik; az utóbbi (a hétköznapi szóhasználatban) egyfajta alapvetően nihilista attitűd az élet és más emberek felé, a szarkazmus viszont használható pozitív ideák vagy érzések kifejezésére is.

Szarkazmus az irodalomban

Szarkazmus az elektronikus kommunikációban 
A szarkazmust, mivel jellemzően a hanghordozásra támaszkodik, gyakran nehéz észrevenni az írott szövegben, és így rendszeresen félreértik. Ezt elkerülendő, az interneten gyakran írásban jelzik a szarkasztikus megjegyzéseket, például emotikonokkal vagy a HTML kódot utánzó <szarkazmus> … </szarkazmus> jelöléssel.

Angliában a tévéműsorokban a halláskárosodottak számára készült feliratok a szöveg végén elhelyezett (!) karakterekkel jelzik azokat a mondatokat, amikben a hanghordozás hívná fel a figyelmet a szarkazmusra vagy iróniára.

Források 
 

Humor
Retorika
Kirilla

A Kirilla a Kirill férfinév női párja. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 augusztus 3.

Híres Kirillák

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Klélia

A Klélia valószínűleg latin eredetű női név, jelentése ismeretlen. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 november 23.

Híres Kléliák

Jegyzetek

Magyar keresztnevek (K)
Női keresztnevek (K)
Latin eredetű magyar női keresztnevek
Kleofás

A Kleofás görög eredetű név, a Kleopatrosz rövidüléséből ered, aminek a jelentése: híres apától származó vagy az apa dicsősége, hírneve. Női párja:
Kleopátra. 


Gyakorisága
Az 1990-es években szórványos név, a 2000-es években nem szerepel a 100 leggyakoribb férfinév között.

Névnapok
 szeptember 25.

Híres Kleofások

Jegyzetek

Magyar keresztnevek (K)
Férfikeresztnevek (K)
Görög eredetű magyar férfikeresztnevek
Kleopátra (keresztnév)

A Kleopátra (Κλεοπάτρα) görög eredetű női név, jelentése: az apa dicsősége vagy híres apa lánya.

Híres Kleopátrák
Egyiptomi királynők

 I. Kleopátra
 II. Kleopátra
 III. Kleopátra
 IV. Kleopátra
 V. Kleopátra
 VI. Kleopátra
 VII. Kleopátra
 III. Bereniké egyiptomi királynő, más néven Kleopátra Bereniké

Egyiptomi hercegnők
 Kleopátra Thea szeleukida királyné, VI. Ptolemaiosz és II. Kleopátra egyiptomi uralkodók lánya
 Kleopátra Szeléné szír királynő, VIII. Ptolemaiosz és III. Kleopátra egyiptomi uralkodók lánya
 Kleopátra Szeléné mauretániai királyné, Marcus Antonius és VII. Kleopátra egyiptomi királynő lánya

Más országok királynéi, hercegnői
 Kleopátra Eurüdiké makedón királyné, II. Philipposz makedón király felesége
 Kleopátra epiruszi királyné, II. Philipposz makedón király lánya, Nagy Sándor húga
 Kleopátra pontoszi hercegnő, II. Tigranész örmény király felesége
 Kleopátra jeruzsálemi királyné, I. Heródes zsidó király felesége

További híres Kleopátrák
 Szent Kleopátra
 Kleopátra, alkimista
 Kleopátra, orvos

Mitológiai alakok
Kleopátra görög mitológiai alak, Boreasz lánya
Kleopátra görög mitológiai alak, Danaosz és Polüxó lánya
Kleopátra görög mitológiai alak, Danaosz és Atlanteia (vagy Phoibé) lánya
Kleopátra görög mitológiai alak, Idasz lánya

Egyéb Kleopátrák
 216 Kleopatra

Magyarországon
A Kleopátra Magyarországon is anyakönyvezhető női név. Az 1990-es években szórványos név, a 2000-es években nem szerepel a 100 leggyakoribb női név között. Névnapjai: augusztus 1., október 20.

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Klió

A Klió görög mitológiai eredetű női név, a történelem múzsájának a neve, a jelentése: dicsőít, ünnepel. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 április 11. 
 szeptember 25.

Híres Kliók
 Kemény Klió opera- és hangverseny-énekesnő

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Kloé

A Kloé görög eredetű női név, Démétér földistennő mellékneve, a jelentése: zöldellő ill. zsenge fű. 


Gyakorisága
Az 1990-es években szórványos név, a 2000-es években nem szerepel a 100 leggyakoribb női név között.

Névnapok
 június 21.

Híres Kloék
 Chloë Sevigny amerikai színésznő

Jegyzetek

Magyar keresztnevek (K)
Női keresztnevek (K)
Görög eredetű magyar női keresztnevek
Kolen

A Kolen utónév a Kolin angol utónév ír alakváltozata, jelentése alakváltozat lévén megegyezik a Kolin jelentésével: kölyökkutya, kölyökoroszlán.


Gyakorisága
Az 1990-es években nem lehetett anyakönyvezni, a 2000-es években nem szerepel a 100 leggyakoribb férfinév között.

Névnapok

Híres Kolenek

Jegyzetek

Külső hivatkozások
 Az MTA Nyelvtudományi Intézete által anyakönyvi bejegyzésre alkalmasnak minősített utónevek jegyzéke

Magyar keresztnevek (K)
Férfikeresztnevek (K)
Kolomba

A Kolomba olasz eredetű női név, jelentése: galamb. 


Rokon nevek
 Kolombina: a Kolomba továbbképzése.

Gyakorisága
Az 1990-es években a Kolomba és a Kolombina szórványos név, a 2000-es években nem szerepel a 100 leggyakoribb női név között.

Névnapok
Kolomba
 május 20.
 szeptember 17.
Kolombina
 május 20.
 október 21.

Híres Kolombák, Kolombinák

Jegyzetek

Magyar keresztnevek (K)
Női keresztnevek (K)
Olasz eredetű magyar női keresztnevek
Gordon Cooper

Gordon Cooper (Shawnee, Oklahoma, 1927. március 6. – Ventura Kalifornia, 2004. október 4.) amerikai űrhajós. Teljes neve Leroy Gordon Cooper.

Haditengerészetnél szolgált. Leszerelését követően 194. - 1949. között  a Hawaii Egyetemen végzett. 1949-től a légierő tisztje. 1956-ban repülőmérnöki képesítést szerzett. 1957-től az Edwards légitámaszpont berepülő pilótája volt. Hivatásos katonaként 1959-ben az első hét amerikai asztronauta egyikeként kezdte meg az űrhajóskiképzést a Mercury-program keretein belül. Kétszer repült a világűrben. 1962. október 3-án tartalékként jelen volt Walter Schirra felbocsátásánál. Első alkalommal a Faith 7 űrhajóval 1963. május 15-én indulva 22 keringést végzett a Föld körül. A következő repülésére 1965. augusztus 21. – 1965. augusztus 29-én került sor a Gemini–5 küldetésén. Charles Conraddal egy hétnél tovább voltak az űrben. Vizsgálták az emberi szervezet viselkedését űrbéli körülmények között. Cooper a Gemini–12 és Apollo–10 küldetések tartalék személyzetének is tagja volt. 1970-ben kivált a légierő és NASA kötelékéből.

Amerikai asztronautaként első
 aki 6 órát aludt a világűrben,
 aki meteorológiai tájékoztatást adott az Indiai-óceán és Ausztrália térségéről,
 aki kézi irányítással tért vissza a Földre,

Űrrepülések
(zárójelben a repülés dátuma)
 Mercury Atlas–9 / Faith 7 (1963. május 15. – 1963. május 16.)
 Gemini–5 (1965. augusztus 21. – 1965. augusztus 29.)

Jegyzetek

Források

További információk 
 NASA Biographies
 Faith 7 Mission
 Gemini 5 Mission
 Mercury astronaut Gordon Cooper gone at age 77 (2004. október 4.)

Cooper Gordon
1927-ben született személyek
2004-ben elhunyt személyek
Orbiter

Az orbiter  vagy  keringő egység egy idegen égitest körül keringő űrszonda.

Más jelentés
 Space Shuttle Orbiter – az amerikai Space Shuttle fő eleme, az űrrepülőgép
 Orbiter – ingyenes űrrepülés szimulátor

Néhány fontos keringő egység
(zárójelben az indító ország, az indítás dátuma és a célégitest)
 Lunar Orbiter szondák (USA, 1966-1967, Hold)
 Mariner–9 (USA, 1971. május 30., Mars)
 Luna–19 (Szovjetunió, 1971. szeptember 28., Hold)
 Pioneer Venus Orbiter (USA, 1978. május 20., Vénusz)
 Venyera–15 (Szovjetunió, 1983. június 2., Vénusz)
 Venyera–16 (Szovjetunió, 1983. június 7., Vénusz)
 Magellan (USA, 1989. május 4., Vénusz)
 Galileo (USA, 1989. október 18., Jupiter)
 Mars Global Surveyor (USA, 1996. november 6., Mars)
 Cassini (USA, 1997. október 15., Szaturnusz)
 Lunar Prospector (USA, 1998. január 6., Hold)
 Mars Odyssey (USA, 2001. április 4., Mars)
 Mars Express (Európa, 2003. június 2., Mars)
 MESSENGER (USA, 2004. augusztus 4., Merkúr)
 Mars Reconnaissance Orbiter (USA, 2005, Mars)
 Juno (USA, 2010, Jupiter)
 Neptune Orbiter (USA, 2017, Neptunusz)

Űrszonda-részegységek